Tirra n lynda koudache
Mi ara nebdu taɣuri deg ungal “Aeecciw n tmes” i tura Lynda Koudache, i d-yeffɣen sɣur tiẓrigin “Tasekla” di yennayer–agi n 2009, ad d-nḥullef, mebla yakk ma nessakked ɣer wanwi i d bab-is, d tameṭṭut i d-yellan di lmendad n wawalen yeččuren adlis-agi. Di tifyar yuzzlen deg wungal, ad d-nemlil akk d tutlayt n tmeṭṭut akked yiḥulfan-is reqqiqen i aɣ-yettawin srid ɣer tassa-s, ɣer lbeḍna-s.
Ungal-agi, yettawi-aɣ ɣer tmeddurt n tyemmatin-nneɣ i d-yekkren ddaw talaba n lḥif d wurfan. Tiyematin-nneɣ yelḥan deg yiberden n lmerta d yiɣilfen. Tilawin-nneɣ yessnen d acu i d akessar d acu i d asawen, nutenti yeswan di tbuqalt n lemrar i d-tesres zdat-sent tudert ur nettcuḥ, ur nettbud.
Γef wacimi “aeecciw n tmes” i d tansa n wungal agi ? Lynda Koudache, tenna-d : “Deg ueecciw kan i tella leefya i d-yesemliliyen ieeggalen n twacult, ɣer tama lkanun din kan i tettun askuṭṭef n laẓ, din i zeggin iɣeblan n wul”. Ma yella deg wacu i temgared tira n tmeṭṭut ɣef tin n yirgazen ? Lynda, terra-yaɣ-d : “Akken yebɣu urgaz yewwi-d ɣef tmeṭṭut, yeereḍ ad yekcem di ssura-s, ur yezmir ara ad yidir am nettat tuqqda n-tirget yeskenfan lejwareḥ-is. Ala win yettewten i izemren ad d-iḥulfu s uknaf i yuzzan tasa-s. Ur cukkeɣ ara yezmer ad yazzel wawal ɣef yiles n urgaz am wakken ara yazzel ɣef win n tmeṭṭut, imi ulac win izemren ad yesfru lqerḥ n tallest am nettat s timmad-is”
Lynda d tamyarut tamezwarut i yuran ungal s teqbaylit, aya yesea azal meqqren, imi akken i as-yenna Kateb Yassin : “tameṭṭut yettarun, tettwaktal s uwreɣ”. Lynda, teldi-d abrid i wungal n tameṭṭut s teqbaylit, asirem-is am wakken i d aɣ-tenna : “Amer yal n win neɣ n tin izemren ad yaru naɣ ad taru s tutlayt-nneɣ, yernu sean d acu ara d-inin, ad kecmen s tehri ɣer wannar n tira, imi ala s ubrid-agi ara nressi taqbaylit deg wulawen d wallaɣen n yimdanen” “Aeecciw n tmes” d ungal yettwaɣren s tuget n tumert, lebɣi amer ad yeɣli gar wamur ameqqran n yimeɣriyen, akken ad yuɣal wawal n Lunis Ait Menguellet “zik wa ihedder-itt i wayeḍ, ass-a di lkaɣeḍ, ad tt-id-afen yineggura” d tilawt mačči d targit kan. Akken qqaren ayen yelhan yelha, ayen yelhan tewwi-d ad as-nneg azal !
Aeecciw n tmes
Sɣur Lynda Koudache
Tiẓrigin : Tasekla
163 tawriqin.
Ait Slimane Hamid
mlt_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn